Hryllingsherbergi í kjallaranum
Norðmaður var handtekinn fyrr í sumar grunaður um að hafa ætlað sér að nema börn á brott en hann hafði útbúið hljóðeinangrað herbergi í kjallara húss síns og fyllt það af leikföngum.
Norska lögreglan birti í gær myndir af kjallara mannsins í Vestoppland en maðurinn, sem er á fimmtugsaldri var handtekinn í maí. Þegar hann var handtekinn hafði hann farið á bílaleigubíl að heimilum sjötíu barna hið minnsta í Noregi og Svíþjóð. Heimilisföng barnanna fann hann á samfélagsmiðlum.
Í GPS tæki mannsins sást að hann hafði sett inn heimilisföng þeirra og nafn barnanna sem bjuggu þar. Eins var lagt hald á rafbyssu sem fannst á heimili mannsins.
Julie Dalsveen, lögregluþjónn í Vestoppland, segir að maðurinn hafi leigt bíl oftar en fimmtíu sinnum og ekið að heimili barna sem voru á lista hans. Hún hvetur foreldra til þess að fara varlega þegar það setur inn upplýsingar um börn sín á samfélagsmiðla en maðurinn hafði útvegað sér upplýsingarnar um börnin þar.
Myndirnar sem lögreglan birti í gær sýna barnaherbergi þar sem rúmfötin eru með myndum af Super Mario. Það sést bangsi í herberginu, sjónvarp og bókahilla. En þegar betur er að gáð sést að veggir herbergisins eru teppalagðir til þess að koma í veg fyrir að þaðan berist hljóð.
Að sögn Dalsveen var herbergið hannað til þess að halda barni þar í lengri tíma. Þar voru nokkur rúm og jafnvel klósett, ísskápur með mat og alls konar leikföng, svo sem lego-kubbar.
Ýmislegt fleira fannst við húsleit, svo sem lögreglukylfa og klámfengnar myndir af börnum.  Maðurinn hefur nú verið látinn laus og ekki er víst með ákæru á hendur honum því ekkert fannst sem bendir til þess að maðurinn hafi framið lögbrot þó svo herbergið hafi fundist og upplýsingar um börnin á staðsetningartæki hans.
Frétt TV2
Norðmaður var handtekinn fyrr í sumar grunaður um að hafa ætlað sér að nema börn á brott en hann hafði útbúið hljóðeinangrað herbergi í kjallara húss síns og fyllt það af leikföngum.
Þegar hann var handtekinn hafði hann farið á bílaleigubíl að heimilum sjötíu barna hið minnsta í Noregi og Svíþjóð.
Heimilisföng barnanna fann hann á samfélagsmiðlum.
Að sögn Dalsveen var herbergið hannað til þess að halda barni þar í lengri tíma.
Ýmislegt fleira fannst við húsleit, svo sem lögreglukylfa og klámfengnar myndir af börnum.
Maðurinn hefur nú verið látinn laus og ekki er víst með ákæru á hendur honum því ekkert fannst sem bendir til þess að maðurinn hafi framið lögbrot.